Document ID: 32001R0610

KOMISJONI MÄÄRUS (EÜ) nr 610/2001,
29. märts 2001,
millega muudetakse määrust (EÜ) nr 708/98 koorimata riisi ülevõtmise kohta sekkumisasutuse poolt ja kohaldatavate korrigeerivate summade ning hinnatõstmiste ja -alandamiste kindlaksmääramise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta,1 viimati muudetud määrusega (EÜ) nr 1667/2000,2 eriti selle artikli 8 punkti b,
ning arvestades järgmist:
1) Sekkumisametite poolt koorimata riisi ülevõtmise tingimused on sätestatud komisjoni määruses (EÜ) nr 708/98,3 muudetud määrusega (EÜ) nr 691/1999.4 Kõnealuse määruse artikliga 2 sätestatakse riisi sekkumiseks vastuvõtmise tingimused ja artikliga 3 hinnatõstmiste ja -alandamiste kohaldamise kriteeriumid, eelkõige töötlemisjärgse saagise puhul.
2) Viimaste turustusaastate kogemused on näidanud, et sekkumiseks pakutud riisi töötlemisjärgne saagis on tavaliselt kõrgem määruse (EÜ) nr 708/98 II lisa B osas loetletud põhisaagisest.
3) Selleks et tugevdada sekkumise funktsiooni turvavõrguna ja soodustada kõrge kvaliteediga riisi tootmist, tuleks sekkumiskriteeriume rangemaks muuta.
4) Määruse (EÜ) nr 708/98 II lisa B osas loetletud töötlemisjärgsete saagiste kohandamine ning viimaste hinnatõstmiste ja põhisaagise lubatud hälvete vähendamine tunduvad olevat kõige tõhusamad viisid kõrge kvaliteediga riisi tootmise soodustamiseks ja samal ajal sekkumisametite poolt kõrge kvaliteediga riisi ladustamise tagamiseks.
5) Teraviljaturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 708/98 muudetakse järgmiselt:
1. artikli 2 lõike 2 teine taane asendatakse järgmisega:
"- saagis pärast töötlemist on vähemalt 7 % väiksem kui II lisas loetletud põhisaagised,";
2. II lisa asendatakse käesoleva määruse lisaga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse alates 1. aprillist 2001.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. märts 2001

Labels: 0
3
17